2019 m. gegužės 14 d. Teisingumo Teismo (dešimtoji kolegija) nutartis bylose (Tribunale Amministrativo Regionale per il Lazio (Italija) prašymai priimti prejudicinį sprendimą) Acea Energia SpA (C-406/17), Green Network SpA (C-407/17), Enel Energia SpA (C-408/17)/Autorità Garante della Concorrenza e del Mercato, Autorità per l'Energia Elettrica il Gas e il Sistema Idrico, Autorità per le Garanzie nelle Comunicazioni (C-406/17, C-407/17 ir C-408/17), Hera Comm Srl (C-417/17)/Autorità Garante della Concorrenza e del Mercato, Autorità per l’Energia Elettrica, il Gas e il Sistema Idrico

(Sujungtos bylos C-406/17–C-408/17 ir C-417/17) (1)

(Prašymas priimti prejudicinį sprendimą - Teisingumo Teismo procedūros reglamento 99 straipsnis - Direktyva 2005/29/EB - Nesąžininga komercinė veikla vartotojų atžvilgiu vidaus rinkoje - Direktyva 2009/72/EB - Elektros energijos vidaus rinka - Direktyva 2009/73/EB - Gamtinių dujų vidaus rinka - Direktyva 2011/83/ES - Agresyvi komercinė veikla - Elektros energijos ir gamtinių dujų tiekimo sutarčių sudarymas su vartotojais, kurie to neprašė - Nuotoliniu būdu ar ne prekybai skirtose patalpose sudaromos sutartys, kuriomis pažeidžiamos vartotojų teisės - Institucija, kompetentinga taikyti sankcijas už tokią veiklą)

(2019/C 288/03)

Proceso kalba: italų

Prašymą priimti prejudicinį sprendimą pateikęs teismas

Tribunale Amministrativo Regionale per il Lazio

Šalys

Ieškovės: Acea Energia SpA (C-406/17), Green Network SpA (C-407/17), Enel Energia SpA (C-408/17), Hera Comm Srl (C-417/17)

dalyvaujant: Adiconsum — Associazione Difesa Consumatori e Ambiente, Movimento Consumatori, Federconsumatori, Gianluca Salvati, Associazione Codici — Centro per i Diritti del Cittadino, Coordinamento delle associazioni per la difesa dell’ambiente e la tutela dei diritti di utenti e consumatori (Codacons), Tutela Noi Consumatori, Movimento Difesa del Cittadino (C-406/17–C-408/17)

Atsakovės: Autorità Garante della Concorrenza e del Mercato, Autorità per l'Energia Elettrica il Gas e il Sistema Idrico, Autorità per le Garanzie nelle Comunicazioni (C-406/17–C-408/17), Autorità Garante della Concorrenza e del Mercato, Autorità per l’Energia Elettrica, il Gas e il Sistema Idrico (C-417/17)

dalyvaujant: Federconsumatori (C-417/17)

Rezoliucinė dalis

2005 m. gegužės 11 d. Europos Parlamento ir Tarybos direktyvos 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičiančios Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 3 straipsnio 4 dalis ir 2011 m. spalio 25 d. Europos Parlamento ir Tarybos direktyvos 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB, 3 straipsnio 2 dalis turi būti aiškinamos taip, kad pagal jas nedraudžiamos nacionalinės teisės nuostatos, pagal kurias veikla, kaip antai nagrinėjama pagrindinėje byloje, kai sudaromos tiekimo, kurio vartotojai neprašė, sutartys ar nuotoliniu būdu arba ne prekybai skirtose patalpose sudaromos sutartys pažeidžiant vartotojų teises, turi būti vertinama atsižvelgiant į atitinkamas direktyvų 2005/29 ir 2011/83 nuostatas, todėl pagal šias nacionalinės teisės nuostatas sektorinio reguliavimo institucija, kaip ji suprantama pagal 2009 m. liepos 13 d. Europos Parlamento ir Tarybos direktyvą 2009/72/EB dėl elektros energijos vidaus rinkos bendrųjų taisyklių, panaikinančią Direktyvą 2003/54/EB, ir 2009 m. liepos 13 d. Europos Parlamento ir Tarybos direktyvą 2009/73/EB dėl gamtinių dujų vidaus rinkos bendrųjų taisyklių, panaikinančią Direktyvą 2003/55/EB, neturi kompetencijos skirti sankcijas už tokią veiklą.

(1) OL C 338, 2017 10 9.